'Moskee-skieter' vir waarneming gestuur | Netwerk24
Die Australiër wat in aanhouding is weens die terreuraanvalle op twee moskees in Christchurch, Nieu-Seeland, is amptelik op 50 aanklagte van moord en 36 aanklagte van poging tot moord aangekla.
Brenton Tarrent (28) het Vrydag per videoskakel in die hooggeregshof in Christchurch voor regter Cameron Mander verskyn. Familie van die slagoffers het saggies gehuil terwyl Tarrent se beeld op die skerm te sien was.
Hy is nie gevra om te pleit nie en die saak is tot 14 Junie uitgestel.
Hy sal vir sielkundige waarneming gestuur word, berig CNN.
Mander sal deur kenners ondersoek word om te bepaal of hy verhoor kan word en of hy geestelik versteurd is, berig die BBC.
Tarrent is op 15 Maart binne 21 minute nadat die eerste noodoproepe na die polisie gemaak is in hegtenis geneem.